บล.ธนชาตเพิ่มเวลาตัดบัญชีATSเร็วขึ้น
บล.ธนชาตปรับตัวรับภาวะไม่ปกติ ตัด ATS เร็วขึ้น 14.00 น. ให้ลูกค้ามีเวลาไปธนาคารฝากเงินเพิ่ม
24 เม.ย. 2553

บล.ธนชาตปรับตัวรับภาวะไม่ปกติ ตัด ATS เร็วขึ้น 14.00 น. ให้ลูกค้ามีเวลาไปธนาคารฝากเงินเพิ่ม
แหล่งข่าวจากบริษัทหลักทรัพย์ (บล.) ธนชาต เปิดเผยว่า เมื่อวันที่ 23 เม.ย. ที่ผ่านมา ให้มาร์เก็ตติงแจ้งลูกค้าทราบว่า บริษัทได้เพิ่มการให้บริการตัด ATS ชำระค่าซื้อหุ้นเพิ่มขึ้นอีกหนึ่งรอบ เวลา 14.00 น. ซึ่งที่ผ่านมาตัดเวลา 15.30 น. ส่วนวันจันทร์คาดว่าสถานการณ์คงจะกลับสู่ภาวะปกติ 
“ตอนนี้ลูกค้าเดินทางไปธนาคารไม่สะดวก เราจึงต้อง|เพิ่มเวลา 14.00 น. ให้ และจะรีบแจ้งผลการตัดเงินให้ลูกค้าทราบโดยเร็ว ซึ่งหากเงินในบัญชีไม่พอชำระค่าหุ้น ลูกค้าก็จะมีเวลาไปธนาคาร โดยไม่ต้องรอตัดเวลา 15.30 น. และกว่าจะรู้ว่าเงินมีไม่พอ บริษัท|จะแจ้งผลเวลา 17.00 น.” แหล่งข่าวเปิดเผย
ทั้งนี้ ที่ผ่านมาบริษัทได้สำรวจความต้องการของลูกค้าอย่างต่อเนื่อง ซึ่งเมื่อ 2-3 วันที่ผ่านมา เพิ่งเริ่มให้บริการแจ้งยอดเงินในการซื้อหรือขายหุ้นสุทธิทุกวันผ่าน SMS เพื่อให้ลูกค้าได้รับข้อมูลที่ถูกต้องรวดเร็วและมีเวลาเตรียมเงินในการชำระค่าหุ้น นอกจากนี้บริษัทยังให้บริการการลงทุนครบวงจร ลูกค้าสามารถออกไปลงทุนหุ้นในต่างประเทศได้
แหล่งข่าว บล.บีฟิท เปิดเผยว่า ปกติการตัด ATS จะมีหลายรอบ โดยรอบแรกเริ่มตั้งแต่เวลา 12.00 น. รอบ 2 เวลา 15.00 น. และรอบสุดท้ายเป็นการเก็บตกลูกค้าที่เข้าบัญชีไม่ทัน 2 รอบแรก โดยแต่ละโบรกเกอร์จะตัด ATS ไม่เหมือนกันตามนโยบายของแต่ละบริษัท ซึ่งปกติลูกค้าจะใส่เงินเตรียมพร้อมแล้ว จึงไม่ได้เร่งให้ตัด ATS เร็วกว่าปกติในช่วงนี้